അമിത ശരീരഭാരം കുറയ്ക്കാന് ഈക്കാര്യങ്ങള് ഒഴിവാക്കൂ വണ്ണം കുറയ്ക്കാന് എന്തെല്ലാം കാര്യങ്ങളാണ് നാം ദിവസവും ചെയ്യുന്നത്? മുടങ്ങാതെ വ്യായാമം ചെയ്തും ഭക്ഷണം നിയന്ത്രിച്ചുമെല്ലാം ഇതിനായി കിണഞ്ഞു പരിശ്രമിക്കുന്നവരാണ് നമ്മളില് കൂടുതല് പേരും. അനാരോഗ്യകരമായ ഡയറ്റ് പിന്തുടരുന്നവരും ഒട്ടും കുറവല്ല. എന്നാല് ആരോഗ്യകരമായ രീതിയില് ശരീരഭാരം കുറയ്ക്കാന് ഈക്കാര്യങ്ങള് ശ്രദ്ധിക്കാം. വിശക്കുമ്ബോള് നമ്മള് പെട്ടെന്ന് എടുത്ത് കഴിക്കുന്ന ഒരു ഭക്ഷണമാണ് ബ്രെഡ്. ധാരാളം ആരോഗ്യ ഗുണങ്ങളുളള ഭക്ഷണം കൂടിയാണ് ബ്രെഡ്. പ്രഭാത ഭക്ഷണമായി പലരും ബ്രെഡ് കഴിക്കാറുണ്ട്. അതേസമയം, വൈറ്റ്ബ്രെഡ് ആരോഗ്യത്തിന് അത്ര നല്ലതല്ലെന്ന് എല്ലാവര്ക്കുമറിയാം. രാവിലെ ബ്രെഡ് കഴിക്കുന്നത് മലബന്ധം ഉണ്ടാക്കാനും ശരീരഭാരം കൂടാനും സാധ്യതയുണ്ട്. പ്രോസസ്ഡ് മീറ്റില് പൊണ്ണത്തടിക്ക് കാരണമാകുന്ന രാസവസ്തുക്കള് അടങ്ങിയിട്ടുള്ളതിനാല് സംസ്കരിച്ച ഇറച്ചി ഒഴിവാക്കുന്നതാണ് നല്ലത്. തൈര് പ്രോട്ടീന് ധാരാളമുള്ള ഭക്ഷണമാണെങ്കിലും അമിതമായി കഴിക്കുന്നത് ഒഴിവാക്കുന്നതാകും നല്ലത്. തൈരിലെ കൊഴുപ്പ് വയറ്റില് അടിഞ്ഞ് കൂടാനുള്ള സാധ്യത കൂടുതലാണ്. പഞ്ചസാരയുടെ അളവ് അധികമായ പഴച്ചാറുകള് ഗുണത്തെക്കാള് ദോഷമായിരിക്കും ചെയ്യുക. ശരീരഭാരം കുറയ്ക്കാന് നിങ്ങള് ആഗ്രഹിക്കുന്നുവെങ്കില് ജ്യൂസ് കുടിക്കുന്നതിനു പകരം പഴങ്ങള് ശീലമാക്കുന്നതാണ് അഭികാമ്യം.